Starfighter har fått et rykte på seg å være vanskelig å fly. 292 av 916 fly som tjenestegjorde i det tyske luftforsvaret styrtet og totalt 116 piloter mistet livet. 13 av 45 norske fly (29%) gikk også tapt, mens 6 norske piloter og en flytekniker mistet livet i havarier med Starfighter i Norge i perioden fra 1963 til 1981. De første syv årene var det ingen tap av fly eller alvorlige ulykker med Starfighter i Norge.